Kagat ng alupihan

Ang kagat ng alupihan ay isang uri ng sugat na dahil sa duro ng isang alupihan.

Mga hudyat
Pagkaraang makagat ng alupihan, ang taong nakagat ay maaring makaranas ng pamamaga, pamumula, paghapdi, at pagkirot ng nakagat na bahagi ng katawan. Ang taong ito ay sakali ring makaranas ng pansamantalang lagnat pagdaka. Kung minsan ang bahaging ito ay nasasakop kung napabayaan.

Mga dapat gawin
Kabilang sa mga dapat isagawa pagdakang makagat ng alupihan ang mga sumusunod: paghuhugas ng nakagat na bahagi ng katawan gamit ang tubig at sabon, na pagkatapos ay susundan ng pagpapatong ng malamig na patong upang hindi lumala ang pamamaga ng nadamay na bahagi ng katawan (na ginagawa nang 3 hanggang 4 na mga ulit sa magdamag at sa mga kasunod pang mga araw kung hindi pa nawawala ang pamamaga). Ang namamagang bahagi ay maari ring pahiran ng pamahid na Hydrocortisone. Upang mabawasan o maibsan ang hapdi, karaniwang pinaiinom ang nakagat ng pantanggal sa kirot tulad ng Paracetamol o Ibuprofen. Karaniwang pinananatiling malinis ang pook ng kagat sa pamamagitan ng paghuhugas sa nadamay na bahagi nang 1 hanggang 2 mga ulit na ginagamitan ng tubig at sabon, at mahusay na paliligo. Karaniwang pinapamatyagan sa taong nakagat kung nagkakaroon ng pagbabago sa sugat. Kapag nasakop ang sugat at nagnana, kailangan ang pagpapatingin sa manggagamot upang malunasan ng minungkahing antibayotik ang sakit na ito. Kapag hindi gumaling ang sugat at nanatiling nararanasan ang mga hudyat pagkaraan ng mga nagawang pag-alaga at paglunas, kasama na ang pagkakaroon ng mataas na lagnat, pagkakaroon ng taluhiyang sa balat (pamamantal, pangangati, at iba pa) dahil sa kagat ng alupihan, at iba pang mga pagbabago, tuwiran na ang hinggil sa hitsura ng sugat, kailangan nang magpatingin sa manggagamot.

Tingnan din
Kagat ng alakdan 

Mga sanggunian

Mga pananda

Kategorya:Sakit